stanford-oval/wikipedia huggingface dataset:
คณะรัฐมนตรีไทย คณะที่ 50
การสิ้นสุดของคณะรัฐมนตรี

วันที่ 18 พฤษภาคม พ.ศ. 2538  ภายหลังการลงมติการอภิปรายไม่ไว้วางใจรัฐบาลกรณีการแจกเอกสารสิทธิที่ดิน ส.ป.ก.4-01 พรรคพลังธรรมถอนตัวออกจากการร่วมเป็นรัฐบาล ทำให้นายชวน หลีกภัย นายกรัฐมนตรีตัดสินใจที่จะตราพระราชกฤษฎีกายุบสภาขึ้นในวันที่ 19 พฤษภาคม  ซึ่งมีการตีความกันว่าป็นการรับผิดชอบที่ฝ่ายค้านโจมตีนโยบายการปฏิรูปที่ดินในเรื่องการแจก ส.ป.ก. 4-01 ให้แก่พวกพ้องและเศรษฐี
คณะรัฐมนตรีคณะนี้จึงสิ้นสุดลง เนื่องจากมีพระบรมราชโองการประกาศยุบสภาผู้แทนราษฎร ในวันที่ 19 พฤษภาคม พ.ศ. 2538 ต่อมาได้มีการเลือกตั้งสมาชิกสภาผู้แทนราษฎรเป็นการทั่วไปในวันที่ 2 กรกฎาคม พ.ศ. 2538 ทำให้คณะรัฐมนตรีที่บริหารงานอยู่ ต้องพ้นจากตำแหน่งไปตามวาระ
แหล่งข้อมูลอื่น

คณะรัฐมนตรีคณะที่ 50 จากสำนักเลขาธิการคณะรัฐมนตรี เก็บถาวร 2012-08-31 ที่ เวย์แบ็กแมชชีน
ลำดับความเป็นมาของคณะรัฐมนตรีไทย จากสำนักเลขาธิการคณะรัฐมนตรี เก็บถาวร 2012-02-14 ที่ เวย์แบ็กแมชชีน
| ด ค กคณะรัฐมนตรีคณะที่ 50 ของไทย |
| --- | --- | --- |
| นายกรัฐมนตรี |  ชวน หลีกภัย  |  |
| รองนายกรัฐมนตรี |  บัญญัติ บรรทัดฐาน  อำนวย วีรวรรณ  บุญชู โรจนเสถียร  ศุภชัย พานิชภักดิ์  ชวลิต ยงใจยุทธ  สุขวิช รังสิตพล  จำลอง ศรีเมือง (ขณะรักษาการ)  อาทิตย์ กำลังเอก  |  |
| สำนักนายกรัฐมนตรี |  เทอดพงษ์ ไชยนันทน์  สาวิตต์ โพธิวิหค  สุรศักดิ์ เทียมประเสริฐ  ชินวุธ สุนทรสีมะ  พิมพา จันทร์ประสงค์ (ขณะรักษาการ)  กร ทัพพะรังสี  ปัญจะ เกสรทอง  |  |
| กลาโหม |  วิจิตร สุขมาก  สมบัติ รอดโพธิ์ทอง  โรช วิภัติภูมิประเทศ (ขณะรักษาการ)  |  |
| การคลัง |  ธารินทร์ นิมมานเหมินท์  ไตรรงค์ สุวรรณคีรี  บุญชู ตรีทอง  อำนวย ปะติเส  ชวรัตน์ ชาญวีรกูล  |  |
| การต่างประเทศ |  ประสงค์ สุ่นศิริ  ทักษิณ ชินวัตร  กระแส ชนะวงศ์ (ขณะรักษาการ)  สุรินทร์ พิศสุวรรณ  |  |
| เกษตรและสหกรณ์ |  นิพนธ์ พร้อมพันธุ์  ประจวบ ไชยสาส์น  สุเทพ เทือกสุบรรณ  สวัสดิ์ สืบสายพรหม  ถวิล จันทร์ประสงค์  สมุทร มงคลกิติ (ขณะรักษาการ)  จุรินทร์ ลักษณวิศิษฏ์  ประพาส ลิมปะพันธุ์  |  |
| คมนาคม |  วินัย สมพงษ์  วิชิต สุรพงษ์ชัย (ขณะรักษาการ)  จรัส พั้วช่วย  ไสว พัฒโน  ทวี ไกรคุปต์  สมศักดิ์ เทพสุทิน  เอนก ทับสุวรรณ  พินิจ จารุสมบัติ  สุดารัตน์ เกยุราพันธุ์ (ขณะรักษาการ)  เดช บุญ-หลง  |  |
| พาณิชย์ |  อุทัย พิมพ์ใจชน  ไชยยศ สะสมทรัพย์  จุรินทร์ ลักษณวิศิษฏ์  ไพฑูรย์ แก้วทอง  เฉลิมพล สนิทวงศ์ชัย  ฉัตรชัย เอียสกุล  กอร์ปศักดิ์ สภาวสุ  |  |
| มหาดไทย |  ชวลิต ยงใจยุทธ  สนั่น ขจรประศาสน์  เด่น โต๊ะมีนา  สุทัศน์ เงินหมื่น  ชำนิ ศักดิเศรษฐ์  เชาวน์วัศ สุดลาภา  อุดร ตันติสุนทร (ขณะรักษาการ)  วันมูหะมัดนอร์ มะทา  ไพโรจน์ โล่ห์สุนทร  |  |
| ยุติธรรม |  สุวิทย์ คุณกิตติ  ไสว พัฒโน  |  |
| แรงงานและสวัสดิการสังคม |  ชวลิต ยงใจยุทธ  ไพฑูรย์ แก้วทอง  สมพงษ์ อมรวิวัฒน์  ไพฑูรย์ แก้วทอง  เสริมศักดิ์ การุญ  ยุทธ อังกินันทน์  |  |
| วิทยาศาสตร์ เทคโนโลยีและสิ่งแวดล้อม |  พิศาล มูลศาสตรสาทร  สุวัจน์ ลิปตพัลลภ  ปรีชา มุสิกุล  |  |
| ศึกษาธิการ |  สัมพันธ์ ทองสมัคร  ปราโมทย์ สุขุม  สังข์ทอง ศรีธเรศ  อดิศร เพียงเกษ  สฤต สันติเมทนีดล (ขณะรักษาการ)  กำชัย เรืองกาญจนเศรษฐ์  เจริญ คันธวงศ์  |  |
| สาธารณสุข |  บุญพันธ์ แขวัฒนะ  อาทิตย์ อุไรรัตน์  รักเกียรติ สุขธนะ  เอนก ทับสุวรรณ  อุดมศิลป์ ศรีแสงนาม  เตือนใจ นุอุปละ  ทินวัฒน์ มฤคพิทักษ์ (ขณะรักษาการ)  |  |
| อุตสาหกรรม |  สนั่น ขจรประศาสน์  ไตรรงค์ สุวรรณคีรี  พรเทพ เตชะไพบูลย์  เกียรติชัย ชัยเชาวรัตน์  ประเทือง คำประกอบ  |  |
| ทบวงมหาวิทยาลัย |  สุเทพ อัตถากร  กระแส ชนะวงศ์  ถวิล ไพรสณฑ์ (ขณะรักษาการ)  |  |
| โฆษกประจำสำนักนายกรัฐมนตรี |  อภิสิทธิ์ เวชชาชีวะ  อรรคพล สรสุชาติ  มนตรี ด่านไพบูลย์  สุดารัตน์ เกยุราพันธุ์  ธำรงค์ ไทยมงคล  วิทยา แก้วภราดัย  |  |
 พ้นจากตำแหน่ง  รัฐมนตรีช่วยว่าการ 
| ด ค กคณะรัฐมนตรีสยาม และคณะรัฐมนตรีไทย |
| --- | --- | --- |
| พ.ศ. 2475–2500 |  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  |  |
| พ.ศ. 2500–2526 |  26  27  28  29  30  31  32  33  34  35  36  37  38  39  40  41  42  |  |
| พ.ศ. 2526–2550 |  43  44  45  46  47  48  49  50  51  52  53  54  55  56  |  |
| พ.ศ. 2550–ปัจจุบัน |  57  58  59  60  61  62  63  64  |  |
เกมไพ่

เกมไพ่ หรือ เกมการ์ด (card game) เป็นเกมที่ใช้ไพ่ป๊อกหรือไพ่เฉพาะที่มีลวดลายของตนเอง เป็นอุปกรณ์หลักในการเล่น อาจใช้เล่นเพื่อความสนุกสนานหรือเพื่อการพนันก็ได้ ผู้เล่นเกมไพ่อาจมีเพียงคนเดียว (เกมไพ่จำพวก Solitaire) หรือหลายคนก็ได้ บางเกมจำกัดจำนวนผู้เล่นที่แน่นอน บางเกมก็ปรับให้เข้ากับจำนวนผู้เล่นที่แตกต่างได้ กลุ่มคนที่เล่นไพ่มักจะเรียกว่า วงไพ่
รายชื่อเกมไพ่ ที่ใช้ไพ่ป๊อก

เกมไพ่มักจะใช้ไพ่สำรับ 52 ใบในการเล่น แต่บางเกมอาจมีข้อพิเศษในการเล่น เช่น ใช้ไพ่โจ๊กเกอร์ หรือใช้ไพ่ไม่ครบสำรับ
กบดำกบแดง
เก้าเก
เก้าสิบเก้า
ไพ่โกหก
ไพ่โง่
ไพ่แคง
จับหมู
ทรัมพ์ เฟรน
นโปเลียน
บริดจ์
แบล็กแจ็ก
โป๊กเกอร์
ป๊อกเด้ง
ผสมสิบ
เผ
รัมมี่
สลาฟ
ไพ่ห้อง
อีแก่กินน้ำ
ฮาร์ทส์
1234
Alexander
Euchre
KynTh!C-G
Spades
ป๊อกมั่ว
ตะแคง
โฮม
เรียกชื่อ
บาการา
ไพ่พิชิตแลนด์ลอร์ด
เกมการ์ดชนิดอื่น ที่ใช้ไพ่ลักษณะต่างหาก

การ์ดมักจะมีขนาดคล้ายไพ่ แต่มีลวดลายเฉพาะเป็นของตนเอง บางครั้งผู้เล่นจะต้องใช้สนาม (field) สำหรับวางการ์ดลงในตำแหน่งต่าง ๆ เกมการ์ดแบ่งได้เป็น 2 ประเภทหลัก ๆ ดังนี้
เกมการ์ดชนิดอื่น ที่ใช้ไพ่ลักษณะต่างหาก > เกมการ์ดชุดเดี่ยว

เกมการ์ดชุดเดี่ยว (standalone card game) การ์ดทั้งหมดจะรวมอยู่ในชุดเดียวกัน ทำให้ได้การ์ดทั้งหมดโดยไม่มีเพิ่มเติม (ยกเว้นมีชุดเสริม) มีการ์ดเหมือนกันทุกกล่อง เช่น
อูโน่
เซอร์คัส
ทอปทรัมป์
เมจ แบทเทิล
ฉลุย
เกมการ์ดชนิดอื่น ที่ใช้ไพ่ลักษณะต่างหาก > เกมการ์ดสะสม

เกมการ์ดสะสม (collectible card game) ผู้เล่นจะต้องหาซื้อการ์ดเข้ามาสะสมในกองของตัวเองเพื่อให้มีความสามารถสูงขึ้น ในแต่ละกล่องหรือซองมีการ์ดไม่เหมือนกัน การ์ดแต่ละใบหาได้ยากง่ายต่างกัน การ์ดที่หายากมักจะเป็นการ์ดที่เก่ง และมักมีราคาสูง เกมการ์ดประเภทนี้ เช่น
แวนการ์ด (Vanguard)
บัดดี้ไฟท์ (Buddyfight)
โปเกมอน (Pokemon)
ยูกิโอ (Yugioh)
ซัมมอนเนอร์มาสเตอร์ (Summoner Master)
เมจิกเดอะแกเธอริง (Magic the gathering)
เดวาเคิร์ส (Devacurse)
รามณาสูร (Ramanasoon)
ฟาดัลเกีย (Fadalgia)
เกมการ์ดขาวดำ (Weiß Schwarz)
กันดั้มวอร์ (Gundam War)
ดูเอลมาสเตอร์ (Duel Masters)
แบทเทิลสปิริตส์ (Battle Spirits)
ไดโนซอร์คิง (Dinosaur King)
ไดโนมาสเตอร์ (Dino Master)
บลีช (Bleach)
ดราก้อนบอล (Dragon Ball)
เบย์เบลด (Beyblade)
เรนเจอร์สไตรค์ (Rangers Strike)
เพียไค (Piakai)
ไพ่ป๊อก
เท็กซัส โฮลเอ็ม

เท็กซัสโฮลเอ็มจะมีการ์ด 5 ใบ (การ์ดชุมชน) วางอยู่กลางโต๊ะ ที่ผู้เล่นทุกคนสามารถดูได้
เท็กซัส โฮลเอ็ม (Texas Hold'em , hold'em) เป็นการเล่นชนิดหนึ่งของโป๊กเกอร์ ซึ่งเกมจะประกอบไปด้วยการ์ดสองใบสำหรับผู้เล่นและการ์ดชุมชน (Community Cards) 5 ใบเปิดอยู่กลางโต๊ะ - ชุดของสามใบและการ์ดอีก 2 ใบตามมาใน 2 รอบ ซึ่งผู้เล่นมีทางเลือกที่จะเช็ค พนัน เพิ่มเงินเดิมพัน หรือทิ้งการ์ด ในแต่ละรอบ
ภาพรวม

เท็กซัสโฮลเด็ม เป็นการเล่นโดยใช้โป๊กเกอร์ ประกอบไปด้วยเงินเดิมพันที่สนับสนุนโดยผู้เล่น การ์ดชุมชน 5 ใบ การ์ดของผู้เล่น 2 ใบต่อ 1 คน และเงินเดิมพัน
เกมแบ่งออกเป็นหลายส่วนตามชุดของการ์ดในมือ ในตอนสุดท้าย ผู้เล่นที่ได้การ์ดสูงสุดเท่านั้นได้เงินเดิมพันทั้งหมด เมื่อการ์ดชุมชนครบ 5 ใบ จะเป็นการโชว์การ์ด ใครที่ได้การ์ดสูงสุดจะเป็นผู้ชนะ ผู้เล่นที่ได้การ์ดสูงสุดจะมี 1 คน แต่ในบางครั้ง ถ้าเสมอกัน จะได้คนละครึ่ง และอาจจะมีบางครั้งที่ผู้เล่นคนอื่น ๆ โยนการ์ดทิ้ง คนที่เหลือจะได้เงินทั้งหมดไปถึงแม้ว่าการ์ดชุมชนจะไม่ครบห้าใบก็ตาม
วิธีการเล่น

ก่อนการเล่น ผู้เล่นสองคนที่อยู่ด้านซ้ายนับจากเจ้ามือเรียกว่า Big Blind และ Small Blind ซึ่งจะถูกบังคับให้วางเงินเดิมพัน โดย Big Blind จะต้องจ่ายเป็นสองเท่าของ Small Blind เช่น ถ้า Small วาง $20 Big จะต้องวาง $40 และนำเงินเดิมพันวางไว้กลางโต๊ะ (เรียกว่า Pot)
ผู้เล่นแต่ละคนจะได้การ์ดสองใบที่ห้ามให้ผู้เล่นคนอื่นดู (Hole Card) ถ้าแจกการ์ดครบแล้วจะเป็นส่วนของการวางเงินเดิมพัน ซึ่งจำนวนเงินเดิมพันที่วางได้ต่ำสุดจะขึ้นอยู่กับ Big Blind ผู้เล่นสามารถเก (เพิ่มเงินเดิมพัน) ได้ (Raise) ซึ่งผู้เล่นทุกคนต้องจ่ายเงินเป็นจำนวนเท่ากัน
ถ้าเห็นว่าการ์ดที่ตนเองได้มานั้นสู้ไม่ไหว ผู้เล่นสามารถทิ้งการ์ดได้ (Fold) ซึ่งผู้เล่นไม่ต้องวางเงินเดิมพัน แต่จะไม่มีสิทธิ์ในการได้รับรางวัล
เมื่อการวางเงินเดิมพันสิ้นสุดลง เจ้ามือจะวางการ์ดสามใบไว้กลางโต๊ะ (The Flop) การ์ดที่อยู่กลางโต๊ะเรียกว่าการ์ดชุมชน เพราะเป็นการ์ดที่ผู้เล่นทุกคนต้องใช้ หลังจากนั้นการ์ดอีกใบจะถูกวางกลางโต๊ะ (Turn) ในรอบนี้ผู้เล่นสามารถผ่าน (Check) โดยไม่ต้องวางเงินได้ ถ้าไม่มีใครสู้ (วางเงินเดิมพัน) (Call) หลังจากนั้นการ์ดใบสุดท้ายจะถูกเปิดออก (The River) และกติกาเหมือนเดอะรีเวอร์
หลังจากที่มีการ์ดชุมชน 5 ใบ + การ์ดโฮล 2 ใบ ผู้เล่นจะต้องเลือกการ์ดเพียง 5 ใบที่ดีที่สุด ใครที่ได้ไพ่ที่ดีที่สุดก็จะเป็นผู้ชนะและได้รับเงินรางวัลทั้งหมด (Winner-takes-all) แต่ถ้าได้การ์ดเหมือนกันและตัว Kickers เหมือนกัน ก็จะเสมอและได้รับเงินรางวัลคนละครึ่ง แต่กรณีนี้เกิดขึ้นได้ไม่บ่อยนัก
ตัวอย่าง

นี่คือตัวอย่าง :
| โต๊ะ  |
| --- | --- | --- | --- |
| นำพล      | ทรงพล      | ประพนธ์      | สมเกียรติ์      |
ผู้เล่นแต่ละคนจะต้องเลือกเล่นการ์ดที่ดีที่สุด 5 จาก 7 ใบ :
| 0 | 1 | 2 |
| --- | --- | --- |
| นำพล |  | Three Fours |
| ทรงพล |  | Flush Ace High |
| ประพนธ์ |  | Full house King and Fours |
| สมเกียรติ์ |  | Straight Eight High |

ในกรณีนี้ ประพนธ์ได้ Full House ซึ่งดีที่สุด จึงเป็นผู้ชนะ ทรงพลได้ดีรองลงมา ส่วนนำพลได้การ์ดแย่ที่สุด
ศัพท์ในเกม

ศัพท์ที่ใช้เรียกกันในเกมโป๊กเกอร์นั้นแม้แต่คนที่ใจแข็งที่สุดก็อาจจะตระหนกตกใจได้ แต่เราจะพยายามอธิบายให้เข้าใจได้ง่าย
ต่อไปนี้คือศัพท์ที่ใช้กันทั่วไปในเกมโป๊กเกอร์:
ไพ่ใน 1 สำรับ จะประกอบไปด้วยไพ่ A, K, Q, J, 10, 9, 8, 7 และ 6 โดยไพ่ที่มีแต้ม 2, 3, 4 และ 5 จะถูกตัดออกจากเด็ค
ความแข็งแกร่งของไพ่ จากเดิมที่ ฟูลเฮ้าส์ (ตองคู่) จะชนะ ฟลัช (สี) จะถูกเปลี่ยนให้เป็น ฟลัช จะชนะ ฟูลเฮ้าส์ แทน
ไพ่ สเตรท (เรียง) ที่มีค่าต่ำสุด จะเป็น 9, 8, 7, 6, A แทน
การลงมติเลือกนายกรัฐมนตรีไทย มกราคม พ.ศ. 2551

การลงมติเลือกนายกรัฐมนตรีไทย ในเดือนมกราคม พ.ศ. 2551 เป็นการลงมติของสภาผู้แทนราษฎร เมื่อวันที่ 28 มกราคม พ.ศ. 2551 หลังจากการเลือกตั้งสมาชิกสภาผู้แทนราษฎร เพื่อเลือกนายกรัฐมนตรี หลังจากที่ พลเอก สุรยุทธ์ จุลานนท์ นายกรัฐมนตรีจากการรัฐประหารโดยคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ดำรงตำแหน่งครบวาระตามรัฐธรรมนูญ
โดยนายยงยุทธ ติยะไพรัช ประธานสภาผู้แทนราษฎร เปิดสภาเพื่อเลือกนายกรัฐมนตรีคนใหม่ โดยจะเปิดโอกาสให้ ส.ส.เสนอชื่อบุคคลมี่เหมาะสมเข้าดำรงตำแหน่งนายกรัฐมนตรี โดยต้องมี ส.ส. รับรองไม่น้อยกว่า 1 ใน 5 ของจำนวนส.ส.ทั้งหมด หรือประมาณ 96 คน โดยขั้นตอนการลงคะแนนจะเป็นแบบเปิดเผย ขานชื่อตามลำดับตัวอักษร ก-ฮ
โดยนายแพทย์ สุรพงษ์ สืบวงศ์ลี ส.ส. สัดส่วน พรรคพลังประชาชน ได้เสนอชื่อนายสมัคร สุนทรเวช หัวหน้าพรรคพลังประชาชน เป็นนายกรัฐมนตรี จากนั้นนายชำนิ ศักดิเศรษฐ์ ส.ส. สัดส่วน พรรคประชาธิปัตย์ ได้เสนอชื่อนายอภิสิทธิ์ เวชชาชีวะ หัวหน้าพรรคประชาธิปัตย์เป็นนายกรัฐมนตรี
การลงมติ

ในการลงมติ ส.ส.กลุ่มสัจจานุภาพทั้ง 4 คน ประกอบด้วย นพ.แวมาฮาดี แวดาโอะ ส.ส.นราธิวาส นายนิมุคตาร์ วาบา ส.ส.ปัตตานี นายยุซรี ซูสารอ ส.ส.ปัตตานี และนายมานพ ปัตนวงศ์ ส.ส.ระบบสัดส่วนกลุ่ม 8 ที่ก่อนหน้านี้มีกระแสข่าวว่าขอให้พรรคเพื่อแผ่นดินได้โควตารัฐมนตรี 4 ที่ ไม่เช่นนั้นจะโหวตสวนมติพรรคนั้น ได้เลือกนายสมัคร
ส่วนนายบรรหาร ศิลปอาชา หัวหน้าพรรคชาติไทย ลุกขึ้นยืนแล้วเงียบไปสักครู่ ก่อนจะกล่าวว่า "นายสมัคร สุนทรเวช" นายยงยุทธ ติยะไพรัช ประธานสภาผู้แทนราษฎร ของดออกเสียง เช่นเดียวกับตัวนายสมัครเอง ที่ของดออกเสียง สำหรับนายอภิสิทธิ์ เวชชาชีวะก็ของดออกเสียงเช่นกัน
ในระหว่างการออกเสียงอยู่นั้น นายสมัครเดินออกไปจากห้องประชุม โดยเดินไปรับประทานอาหาร สั่งข้าวกับแกงเหลือง และผัดหน่อไม้ฝรั่งใส่กุ้ง ในราคาจานละ 20 บาท โดยมีสื่อมวลชนติดตามทำข่าวอย่างใกล้ขิด ทำใหนายสมัครกล่าวอย่างอารมณ์ดีว่า ถ้าเป็นเช่นนี้ทุกวันจะทำให้ขาดความเป็นส่วนตัว รู้สึกไม่สบายใจพร้อมยืนยันแม้จะเป็นนายกรัฐมนตรีก็จะปฏิบัติตัวตามปกติ
การลงมติ > ชื่อบุคคลที่ได้รับเสนอเป็นนายกรัฐมนตรี

| --- | --- |
ผู้ได้รับการเสนอชื่อในสภาผู้แทนราษฎร
สมัคร สุนทรเวช: อภิสิทธิ์ เวชชาชีวะ
พลังประชาชน: ประชาธิปัตย์
ผู้ว่าราชการกรุงเทพมหานคร: 
ผู้ว่าราชการกรุงเทพมหานคร (23 กรกฏาคม 2543 - 22 กรกฏาคม 2547) รองนายกรัฐมนตรี (3 กรกฎาคม 2539 – 8 พฤศจิกายน 2540): รัฐมนตรีประจำสำนักนายกรัฐมนตรี(14 พฤศจิกายน 2540 – 17 กุมภาพันธ์ 2544)
ผลการลงมติ

ภายหลังเสร็จสิ้นการลงคะแนน นายยงยุทธ ติยะไพรัช ประธานสภาผู้แทนราษฎร ได้ประกาศผลการนับคะแนนเลือกนายกรัฐมนตรีว่า นายสมัคร สุนทรเวช หัวหน้าพรรคพลังประชาชน ได้รับความเห็นชอบ จำนวน 310 คะแนน ส่วนนายอภิสิทธิ์ เวชชาชีวะ หัวหน้าพรรคประชาธิปัตย์ได้รับความเห็นชอบ 163 คะแนน และมีสมาชิกสภาผู้แทนราษฎรงดออกเสียง 3 คะแนน (คือ นายสมัคร สุนทรเวช, นายอภิสิทธิ์ เวชชาชีวะ และ นายยงยุทธ ติยะไพรัช) จึงถือได้ว่านายสมัคร สุนทรเวช ได้รับคะแนนเสียงมากกว่ากึ่งหนึ่งของจำนวนสมาชิกทั้งหมดเท่าที่มีอยู่ของสภาแล้ว จึงถือได้ว่านายสมัครได้รับความเห็นชอบตามมติของสภาให้ดำรงตำแหน่งนายกรัฐมนตรี
| 0 | 1 | 2 | 3 | 4 |
| --- | --- | --- | --- | --- |
| พรรคการเมือง | สมัคร สุนทรเวช | อภิสิทธิ์ เวชชาชีวะ | งดออกเสียง | รวม |
| พรรคพลังประชาชน | 231 | - | 2 | 233 |
| พรรคประชาธิปัตย์ | - | 163 | 1 | 164 |
| พรรคเพื่อแผ่นดิน | 21 | - | - | 21 |
| พรรคชาติไทย | 37 | - | - | 37 |
| พรรคมัชฌิมาธิปไตย | 7 | - | - | 7 |
| พรรครวมใจไทยชาติพัฒนา | 9 | - | - | 9 |
| พรรคประชาราช | 5 | - | - | 5 |
| รวม | 310 | 163 | 3 | 476 |
ชยุต ภุมมะกาญจนะ

| ชยุต ภุมมะกาญจนะม> ป.ช., ม.ว.ม..ข้อมูลส่วนบุคคล |
| --- | --- |
เกิด: วรวุฒิ ภุมมะกาญจนะ 10 กุมภาพันธ์ พ.ศ. 2506 (61 ปี)
พรรคการเมือง: ภูมิใจไทย

ชยุต ภุมมะกาญจนะ (เกิด 10 กุมภาพันธ์ พ.ศ. 2506) เป็นนักการเมืองชาวไทย ปัจจุบันเป็นผู้ช่วยรัฐมนตรีประจำสำนักนายกรัฐมนตรี (ประจำนายอนุทิน ชาญวีรกูล) อดีตสมาชิกสภาผู้แทนราษฎรจังหวัดปราจีนบุรี สังกัดพรรคภูมิใจไทย อดีตเลขานุการรัฐมนตรีว่าการกระทรวงพัฒนาสังคมและความมั่นคงของมนุษย์
ประวัติ

ชยุต ภุมมะกาญจนะ เกิดเมื่อวันที่ 10 กุมภาพันธ์ พ.ศ. 2506 เป็นบุตรของ สมาน ภุมมะกาญจนะ อดีตรัฐมนตรีช่วยว่าการกระทรวงอุตสาหกรรม กับนางจิตรา ภุมมะกาญจนะ (นามสกุลเดิม: ภาวสิน) สำเร็จการศึกษาระดับปริญญาตรี บริหารธุรกิจบัณฑิต (การบริหารงานบุคคล) จากมหาวิทยาลัยเกริก และปริญญาโท บริหารธุรกิจมหาบัณฑิต (การบริหารงานบุคคล) จากมหาวิทยาลัยรามคำแหง
การทำงาน

ชยุต ลงสมัครรับเลือกตั้งสมาชิกสภาผู้แทนราษฎรจังหวัดปราจีนบุรีครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคไทยรักไทย และได้รับเลือกตั้งเป็นสมัยแรก และได้รับเลือกตั้งต่อเนื่องตั้งแต่ครั้งนั้นเป็นต้นมา ทั้งการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ในนามพรรคไทยรักไทย การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ในนามพรรคพลังประชาชน หลังจากนั้นได้ย้ายมาสังกัดพรรคกิจสังคม ในปลายปี พ.ศ. 2551 ภายหลังคดียุบพรรคใหญ่หลายพรรค โดยมีนายสุวิทย์ คุณกิตติ อดีตหัวหน้าพรรคได้นำ สมาชิกสภาผู้แทนราษฎร กลับมาฟื้นฟูพรรคกิจสังคมอีกครั้ง โดยนายสุวิทย์ดำรงตำแหน่งประธานที่ปรึกษาพรรค และเข้าร่วมฝ่ายรัฐบาลซึ่งสนับสนุน นายอภิสิทธิ์ เวชชาชีวะ เป็นนายกรัฐมนตรี
ต่อมา ชยุต ได้ย้ายมาสังกัดพรรคชาติไทยพัฒนา และได้รับเลือกตั้งต่อเนื่อง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคภูมิใจไทย
และต่อมาในรัฐบาลแพทองธาร ชินวัตร เขาได้รับการแต่งตั้งเป็นผู้ช่วยรัฐมนตรีประจําสำนักนายกรัฐมนตรี (ประจำนายอนุทิน ชาญวีรกูล) ในวันที่ 8 ตุลาคม พ.ศ.2567
การทำงาน > สภาผู้แทนราษฎร

ชยุต ภุมมะกาญจนะ ได้รับเลือกตั้งเป็นสมาชิกสภาผู้แทนราษฎรมาแล้ว 5 สมัย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดปราจีนบุรี สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดปราจีนบุรี สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดปราจีนบุรี สังกัดพรรคพลังประชาชน --> พรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดปราจีนบุรี สังกัดพรรคชาติไทยพัฒนา
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดปราจีนบุรี สังกัดพรรคภูมิใจไทย
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
การลงมติเลือกนายกรัฐมนตรีไทย พ.ศ. 2548

พ.ต.ท.ดร.ทักษิณ ชินวัตร (Tony woodsome)
การลงมติเลือกนายกรัฐมนตรีไทย ใน พ.ศ. 2548 เป็นการลงมติของสภาผู้แทนราษฎร เมื่อวันที่ 9 มีนาคม พ.ศ. 2548 หลังจากการเลือกตั้งสมาชิกสภาผู้แทนราษฎร เพื่อเลือกนายกรัฐมนตรีในตำแหน่งที่ว่างลง หลังจากที่พันตำรวจโท ทักษิณ ชินวัตร ดำรงตำแหน่งครบวาระ 4 ปี
โดยนายโภคิน พลกุล ประธานสภาผู้แทนราษฎร เปิดสภาเพื่อเลือกนายกรัฐมนตรีคนใหม่ โดยจะเปิดโอกาสให้ ส.ส.เสนอชื่อบุคคลมี่เหมาะสมเข้าดำรงตำแหน่งนายกรัฐมนตรี โดยได้กำหนดวิธีลงคะแนนเลือกนายกรัฐมนตรีแบบเปิดเผยด้วยการขานชื่อ ส.ส. 500 คนตามลำดับตัวอักษร
โดยนายเสนาะ เทียนทอง ส.ส.บัญชีรายชื่อ และประธานที่ปรึกษาพรรคไทยรักไทย ได้เสนอชื่อพันตำรวจโท ทักษิณ ชินวัตร หัวหน้าพรรคไทยรักไทย เป็นนายกรัฐมนตรี ขณะที่ฝ่ายค้านไม่ได้เสนอชื่อบุคคลเข้าแข่งขัน เนื่องจาก นายบัญญัติ บรรทัดฐาน ได้ลาออกจากตำแหน่งหัวหน้าพรรคประชาธิปัตย์
ผลการลงมติ

บรรหาร ศิลปอาชา ให้สัมภาษณ์ก่อนสภาผู้แทนราษฎรจะลงมติเลือกนายกรัฐมนตรี โดยพรรคมีมติอนุมัติให้ตนเพียงคนเดียวที่จะลงมติเห็นชอบให้พันตำรวจโท ทักษิณ ชินวัตร เป็นนายกรัฐมนตรีต่อไป สาเหตุเพราะตนได้รับปากไว้ก็ต้องทำตามสัญญา และนับจากวันนี้ตนก็จะหมดพันธะสัญญาไปแล้วต่อไปจะทำหน้าที่ฝ่ายค้าน
ภายหลังเสร็จสิ้นการลงคะแนน นายโภคิน พลกุล ประธานสภาผู้แทนราษฎร ได้ประกาศผลการนับคะแนนเลือกนายกรัฐมนตรีว่า พ.ต.ท.ดร.ทักษิณ ชินวัตร หัวหน้าพรรคไทยรักไทย ได้รับความเห็นชอบ จำนวน 377 คะแนน ไม่เห็นชอบ 1 คะแนน (คือ นายชูวิทย์ กมลวิศิษฎ์) และมีสมาชิกสภาผู้แทนราษฎรงดออกเสียง 116 คะแนน จึงถือได้ว่าพ.ต.ท.ดร.ทักษิณ ชินวัตร ได้รับคะแนนเสียงมากกว่ากึ่งหนึ่งของจำนวนสมาชิกทั้งหมดเท่าที่มีอยู่ของสภาแล้ว จึงถือได้ว่า พ.ต.ท.ดร.ทักษิณ ได้รับความเห็นชอบตามมติของสภาให้ดำรงตำแหน่งนายกรัฐมนตรี
| 0 | 1 | 2 | 3 | 4 | 5 |
| --- | --- | --- | --- | --- | --- |
| พรรคการเมือง | เห็นชอบ | ไม่เห็นชอบ | งดออกเสียง | ไม่เข้าร่วมประชุม | รวม |
| ไทยรักไทย | 374 | – | 1 | 2 | 377 |
| ประชาธิปัตย์ | – | – | 92 | 4 | 96 |
| ชาติไทย | 1 | 1 | 23 | – | 25 |
| มหาชน | 2 | – | – | – | 2 |
| รวม | 377 | 1 | 116 | 6 | 494 |
↑  ทักษิณ ชินวัตร
↑  ปวีณา หงสกุล และพายัพ ชินวัตร
↑  สุรินทร์ พิศสุวรรณ, มาโนช วิชัยกุล, สุพัฒน์ ธรรมเพชร และธานินทร์ ใจสมุทร
↑  บรรหาร ศิลปอาชา
↑  ชูวิทย์ กมลวิศิษฏ์
ภายหลังการลงมติ > ประธานสภาลงมติเห็นชอบ

โดยตามธรรมเนียมของประธานสภาผู้แทนราษฎร จะมีการลงมติงดออกเสียงในการลงมติเลือกนายกรัฐมนตรี ทว่า โภคิน พลกุล ประธานสภาฯ กลับลงมติเห็นชอบ ทำให้ถูกวิพากย์วิจารณ์โดยฝ่ายค้าน ไม่ว่าจะเป็น สมศักดิ์ ปริศนานันทกุล อดีตรองประธานสภาลำดับที่หนึ่ง ได้กล่าวว่า
“ตามประเพณีและวัฒนธรรมแล้ว ประธานสภาฯ ควรจะงดออกเสียง แต่รองประธานสภาฯ ทั้งสองสามารถออกเสียงได้ เพราะไม่ได้ทำหน้าที่ประธานในที่ประชุม ซึ่งประธานฯได้พูดเองว่า สัญญาจะทำหน้าที่ให้เป็นกลาง ซึ่งตรงนี้ทำให้คนเริ่มเกิดความรู้สึกว่า ขนาดประธานฯ ยังมาลงคะแนนและถ้าหากเป็นกฎหมายอื่นๆ จะเป็นอย่างไร ทั้งนี้ในรัฐธรรมนูญไม่ได้ห้าม ไม่ให้ประธานฯ ลงคะแนน แต่ในรัฐธรรมนูญมาตรา 156 วรรค 4 เขียนว่า การลงคะแนนเสียง สนับสนุนใครหรือบุคคลใดดำรงตำแหน่ง เป็นอิสระ ไม่มีพันธะพรรคการเมือง ซึ่งประธานฯ สามารถอ้างข้อนี้กับพรรคได้ และจะดูสง่างามด้วย
การเริ่มต้นอย่างนี้ ทำให้สมาชิกเกิดความรู้สึก ในเมื่อท่านบอกว่าจะเป็นกลาง ตรงนี้เป็นแต่เพียงการตั้งข้อสังเกตไม่ได้ตำหนิติติงท่าน วันนี้ท่านเลือกที่จะยืนอยู่ข้างใดข้างหนึ่ง ทั้งที่การเลือกนายกฯ ครั้งที่แล้ว พรรคไทยรักไทยไม่ได้ชนะถล่มทลายเช่นนี้ แต่ท่านอุทัย พิมพ์ใจชน ที่เป็นประธานในขณะนั้น ก็ยังงดออกเสียง ดังนั้นหนึ่งเสียงแลกกับความสง่างามของสภาฯ และความสง่างามของตัวเอง บางทีมันเทียบกันไม่ได้ แต่ผมก็เข้าใจ เพราะครั้งนี้เป็นครั้งแรกของการเข้ามาเป็นสมาชิกสภาผู้แทนราษฎรของท่าน”
อภิสิทธิ์ เวชชาชีวะ ได้วิจารณ์ในประเด็นนี้เช่นกัน โดยกล่าวว่า ถ้าจะประสงค์ใช้สิทธิ์ในฐานะสมาชิกพรรค ก็ทำได้ ตนก็แนะท่านไปถ้าอยากลงคะแนนในฐานะสมาชิกพรรคที่สวยกว่านี้ คือ จะต้องลงจากบัลลังก์ เพื่อแยกแยะให้ชัดว่าท่านอยากทำหน้าที่ สส. ซึ่งถ้าหากจะอยู่บนบัลลังก์ จะต้องแสดงออกถึงความเป็นกลาง สมาชิกจะได้มั่นใจ ซึ่งตนได้คุยกับนายโภคินแล้วและนายโภคินเห็นว่าเป็นเรื่องดี
นอกจากนี้ยังมี ชูวิทย์ กมลวิศิษฎ์ สส.พรรคชาติไทย ออกมาวิจารณ์ว่า การยกมือสนับสนุนของประธานสภาฯ และรองประธานสภาฯ ไม่เหมาะสม ถือว่าน่าเกลียดและไม่สมควร เพราะคนที่มาทำหน้าที่ประธานฯ ต้องวางตัวเป็นกลาง ดังนั้นเมื่อประธานและรองประธานฯ แสดงท่าทีออกมาในลักษณะอย่างนี้ แสดงให้เห็นแล้วว่า การทำงานในสภาจะเป็นอย่างไร
ภายหลังการลงมติ > ชูวิทย์ลงมติสวนมติพรรค

ประภัตร โพธสุธน เลขาธิการพรรคชาติไทย กล่าวหลังการโหวตเลือกนายกรัฐมนตรี ที่นายชูวิทย์ กมลวิศิษฐ์ ละเมิดมติพรรคว่า เรื่องนี้ต้องให้ชูวิทย์เป็นผู้ชี้แจง แม้ว่าพรรคจะมีมติให้งดออกเสียง แต่ก็ถือเป็นสิทธิ์ตามรัฐธรรมนูญที่สามารถแสดงความคิดเห็นของตัวเองได้ อย่างไรก็ตามจะนำเรื่องนี้มาพูดคุยกันในวันประชุมพรรคในวันที่ 15 มีนาคม โดยที่ผ่านมาพรรคได้พยายามเตือนและให้ข้อคิดกับอีกฝ่ายว่า การเป็น สส.ใหม่ ไม่ใช่ว่าจะทำตัวแหกมติของพรรคเช่นนี้ แม้ว่าตนจะเป็น สส.เก่า ก็พยายามทำตัวเป็นมิตรกับทุกคน ไม่ใช่อยากทำอะไรก็ทำ แต่คิดว่าจะไม่มีใครนำแบบอย่างของชูวิทย์มาเป็นบรรทัดฐานหรือปฏิบัติในครั้งต่อไป และพรรคจะไม่มีมาตรการลงโทษใด ๆ
ตำบลท่าไม้รวก

| ตำบลท่าไม้รวก |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Tha Mai Ruak
ประเทศ: ไทย
จังหวัด: เพชรบุรี
อำเภอ: ท่ายาง
พื้นที่[ต้องการอ้างอิง]
 • ทั้งหมด: 117.44 ตร.กม. (45.34 ตร.ไมล์)
ประชากร[ต้องการอ้างอิง]
 • ทั้งหมด: 4,376 คน
 • ความหนาแน่น: 37.26 คน/ตร.กม. (96.5 คน/ตร.ไมล์)
รหัสไปรษณีย์ : 76130
รหัสภูมิศาสตร์: 760506
 ส่วนหนึ่งของสารานุกรมประเทศไทย
| เทศบาลตำบลท่าไม้รวก |
| --- | --- |
เทศบาลตำบล
   ตรา
ประเทศ:  ไทย
จังหวัด: เพชรบุรี
อำเภอ: ท่ายาง
พื้นที่
 • ทั้งหมด: 117.44 ตร.กม. (45.34 ตร.ไมล์)
ประชากร
 • ทั้งหมด: 4,376 คน
 • ความหนาแน่น: 37.26 คน/ตร.กม. (96.5 คน/ตร.ไมล์)
รหัส อปท.: 05760504
ที่อยู่ สำนักงาน: สำนักงานเทศบาลตำบลท่าไม้รวก อำเภอท่ายาง จังหวัดเพชรบุรี 76130
เว็บไซต์: www.thamairuak.com
 ส่วนหนึ่งของสารานุกรมประเทศไทย
ท่าไม้รวก เป็นตำบลหนึ่งในอำเภอท่ายาง จังหวัดเพชรบุรี มีองค์กรปกครองส่วนท้องถิ่น คือ เทศบาลตำบลท่าไม้รวก ซึ่งครอบคลุมพื้นที่ทั้งหมดของตำบล
ประวัติ

พื้นที่ท่าไม้รวกอยู่เขตลุ่มแม่น้ำเพชรบุรี ในอดีตมีความอุดมสมบูรณ์ทางทรัพยากรป่าไม้ โดยเฉพาะไม้ไผ่รวก (ไม้รวก) การที่ติดแม่น้ำจึงสะดวกแก่การลำเลียงขนส่งไม้รวกเพื่อนำมาขายในตัวเมืองเพชรบุรี ชาวบ้านมีอาชีพทำไร่ และตัดไม้รวกไปขาย โดยบรรทุกใส่ลงแพล่องไปตามแม่น้ำเพชรบุรี ต่อมามีผู้คนมาอาศัยอยู่ ตั้งบ้านเรือนถาวรริมสองฝั่งแม่น้ำเพชรบุรี จึงได้พัฒนาขึ้นเป็นตำบล
พ.ศ. 2537 รัฐบาลภายใต้การนำของชวน หลีกภัย ดำรงตำแหน่งนายกรัฐมนตรี ได้ออกพระราชบัญญัติสภาตำบล และองค์การบริหารส่วนตำบล พ.ศ. 2538 มีผลทำให้ตำบลที่มีรายได้เฉลี่ยสามปีย้อนหลังหนึ่งแสนห้าหมื่นบาท ยกฐานะเป็นหน่วยบริหารราชการส่วนท้องถิ่น “ องค์การบริหารส่วนตำบล ” มีฐานะเป็นนิติบุคคลตามกฎหมายและตำบลท่าไม้รวกได้จัดตั้งเป็น องค์การบริหารส่วนตำบลตามประกาศ กระทรวงมหาดไทย ลงวันที่ 19 มกราคม 2539 ประกาศในราชกิจจานุเบกษา เล่มที่ 113 ตอนที่ 9 ง ลงวันที่ 30 มกราคม 2539 ต่อมาได้รับการยกฐานะให้เป็นเทศบาลตำบลท่าไม้รวก ในวันที่ 17 ตุลาคม พ.ศ. 2551